**Sarah Millicent Hermione Touchet-Jesson, Barones Audley** (født Spencer-Churchill; 1914–1982), var en britisk skuespiller og danser. Hun var datter av Clementine og Winston Churchill.

Biografi
--------

Charles Sims: *Two Girls Seated: Diana and Sarah Churchill* (1922)
### Barndom

Sarah Churchill ble født i London. Hun var den andre datteren til Winston Churchill, senere statsminister fra 1940 til 1945 og igjen fra 1951 til 1955, og Clementine Churchill, senere baronesse Spencer-Churchill. Sarah var den tredje av parets fem barn og ble oppkalt etter Sir Winstons stammor Sarah Churchill, hertuginne av Marlborough. Hun ble utdannet ved Notting Hill High School og senere ved North Foreland Lodge.

### Ekteskap

Churchill var gift tre ganger. Hun ble skilt fra den første mannen etter ni års ekteskap, og ble enke etter de to neste ektemennene:

1. Vic Oliver, født Victor Oliver von Samek, en populær komiker og musiker (1936–1945) (skilt)
2. Antony Beauchamp (1949–1957) (enke)
3. Thomas Percy Henry Touchet-Jesson, 23. baron Audley (1962–1963) (enke)

### Tjeneste under andre verdenskrig

 Winston Churchill blir fulgt av datteren Sarah, i Kairo, desember 1943
Under andre verdenskrig ble Sarah Churchill med i *Women's Auxiliary Air Force* (WAAF). I sin beretning om arbeidet med fotorekognosering, *Evidence in Camera*, forteller Constance Babington Smith at Churchill arbeidet med tolkningen av fotografier ved invasjonen av Nord-Afrika i 1942, *Operation Torch*. Hun brukte navnet Sarah Oliver, og Babingron Smith skriver at hun var «en rask og allsidig tolk.» Sider ved Sarah Churchills krigstidstjeneste er beskrevet i detalj i *Women of Intelligence: Winning the Second World War with Air Photos.*

I Catherine Grace Katz’ bok, *The daughters of Yalta: The Churchills, Roosevelts, and Harrimans: A Story of Family, Love, and War* står det at Sarah, Kathleen Harriman og Anna Roosevelt Halsted hadde uoffisielle, men viktige nøkkelroller i Yalta-konferansen, ettersom de klarte å roe sine temperamentsfulle fedre.

### Alkoholisme

 Sarah Churchills grav ved St Martins kirke, Bladon
I 1950-årene spilte Sarah Churchill i en nyoppsetning av George Bernhard Shaws *Pygmalion* i London. På denne tiden var hennes alkoholkonsum blitt et problem. Hun ble arrestert for å ha laget en scene på gaten ved en rekke anledninger, og hun tilbrakte til og med en kort periode i varetekt i Holloway fengsel. Hun skrev ærlig om dette i sin selvbiografi *Keep on Dancing* fra 1981.

Skuespillerkarriere
-------------------

Sarah Churchill with Israeli prime minister David Ben-Gurion during the opening of the Churchill hall in Haifa Sarah Churchill med Israels statsminister David Ben-Gurion under åpningen av Churchill-hallen i Haifa
Sarah Churchill er mest kjent for sin rolle i filmen *Royal Wedding* (1951). Samme år hadde hun sitt eget TV-show. Hun spilte også i *He Found a Star* (1941), *Spring Meeting* (1941), *All Over the Town* (1949), *Fabian of the Yard* (1954) og *Serious Charge* (1959).

17. november 1950 spilte hun hovedrollen i «Witness for the Prosecution», en episode av det amerikanske TV-programmet *Danger*. Hun opptrådte både i Jack Bennys radio- og TV-programmer.

I 1960 spilte hun Lisa Grayson i stykket *The Night Life of a Virile Potato* av Gloria Russell på Lyric Theatre, Hammersmith, London.

I 1961 spilte hun Rosalind i Shakespeares *As You Like It* på Pembroke-in-the-round Theatre i West Croydon.

Grafikk
-------

I løpet av livet skapte Churchill flere litografiske trykk. I 1950-årene produserte hun flere trykk med motiv fra Malibu, California. I 1970-årene publiserte hun kommersielt en serie portretter av faren i samarbeid med kunstneren Curtis Hooper, med tittelen *A Visual Philosophy of Sir Winston Churchill*. Serien ble nøye formgitt av Churchill for å fremstille farens store drivkraft. I serien (totalt 28 grafiske blad) var de fleste verkene basert på kjente fotografier, mens ett var basert på Churchills tegning av faren. Hvert verk ble preget med et sitat av Sir Winston Churchill. De ble signert av både Sarah Churchill og Curtis Hooper med blyant – og trykket med kunstnerens segl. Prøvetrykk (epreuves d’artiste) ble gjort tilgjengelig, med en serie på ikke mer enn 150 slike prøvetrykk per verk, også signert av både Sarah Churchill og Curtis Hooper med blyant, nedenfor portrettet.

Død og begravelse
-----------------

Sarah Churchill døde 24. september 1982 i en alder av 67 år. Hun er gravlagt sammen med foreldrene og tre av søsknene sine (Marigold var tidligere gravlagt i en grav på Kensal Green Cemetery i London) ved St Martin's Church, Bladon, nær Woodstock, Oxfordshire.

Filmografi
----------

* *Who's Your Lady Friend?* (1937)
* *Spring Meeting* (1941)
* *He Found a Star* (1941)
* *Fatal Symphony* (1947)
* *Daniele Cortis* (1947)
* *All Over the Town* (1949)
* *Royal Wedding* (1951)
* *Fabian of the Yard* (1954)
* *Serious Charge* (1959)

Se også
-------

* *The Daughters of Yalta* (2020) bok

Noter
-----

**Type nummerering**
1. ↑  Denne personen har dobbelt etternavn, *Spencer-Churchill*, men er kjent under etternavnet *Churchill*.

Referanser
----------

1. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
2. 1 2   Munzinger Personen, Munzinger IBA 00000003392, besøkt 9. oktober 2017[Hentet fra Wikidata]
3. 1 2   The Peerage, The Peerage person ID p10626.htm#i106252, oppført som Sarah Millicent Hermione Spencer-Churchill[Hentet fra Wikidata]
4. 1 2   FemBio-Datenbank, FemBio-ID 5852, besøkt 9. oktober 2017[Hentet fra Wikidata]
5. 1 2 3 4 5 6 7 8   Kindred Britain[Hentet fra Wikidata]
6. ↑   The Peerage person ID p10626.htm#i106252[Hentet fra Wikidata]
7. 1 2   The Peerage person ID p10626.htm#i106252, besøkt 7. august 2020[Hentet fra Wikidata]
8. 1 2   The Peerage[Hentet fra Wikidata]
9. ↑  Anne Commire, Deborah Klezmer, red.. *Women in world history: a biographical encyclopedia* (Yorkin Publications, 2000), p. 758
10. ↑  «a book review by Walter Clemens: The Daughters of Yalta: The Churchills, Roosevelts, and Harrimans: A Story of Love and War». *www.nyjournalofbooks.com*. Besøkt 14. mars 2024.
11. ↑  «Sarah Churchill - Biography». *IMDb* **(engelsk)**. Besøkt 14. mars 2024.
12. ↑  «Pick of the Programs». *The Record*. 7. november 1950. s. 29. Besøkt 30. april 2021.
13. ↑  «People». *Time Magazine*. LXXV (8). 22. februar 1960.
14. ↑  «The Papers of Sarah Churchill». Besøkt 15. desember 2016.
15. ↑  «Sarah Churchill – Curtis Hooper works. – Richard M. Langworth». *Richard M. Langworth* **(engelsk)**. 7. mars 2009. Besøkt 15. desember 2016.
16. ↑  *Resting Places*

Eksterne lenker
---------------

* The Papers of Sarah Churchill, finnes ved Churchill Archives Center
* (en) Sarah Churchill på Internet Movie Database
* (en) Sarah Churchill på Internet Broadway Database </img>

|  |  |
| --- | --- |
| Oppslagsverk/autoritetsdata | Store norske leksikon **·** BIBSYS **·** Geni **·** WikiTree **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NLA **·** NKC **·** BBC Things **·** Munzinger (iba)
 |